Iran het teruggetree, sê Trump | Maroela Media
Donald Trump (Foto: Withuis/Twitter)
Só het die Amerikaanse president Donald Trump Woensdag gesê ná 'n missielaanval deur Iran op twee Irakese basisse waar Amerikaanse troepe tuisgaan. Trump het bygevoeg hy sal nie militêr reageer nie, ná inligting ontvang is dat niemand tydens die voorval beseer is nie.
Trump het Woensdag uit die Withuis gesê 'n vroeëwaarskuwingstelsel het "baie goed gewerk" en geen Amerikaner of Irakees is beseer nie. "Amerikaners moet baie dankbaar en gelukkig wees oor die uitslag," het hy bygevoeg. "Slegs geringe skade is aangerig. Ons soldate is almal veilig."
Volgens Trump wil dit voorkom of Iran teruggetree het. "Dis 'n goeie ding vir alle betrokke partye en die wêreld."
Trump het onderneem om verdere ekonomiese sanksies teen Iran in te stel totdat dié land "sy gedrag verander".
Die Amerikaanse president het bygevoeg Iran is die "grootste borg van terrorisme in hul strewe na kernwapens wat die beskaafde wêreld bedreig". Hy maan die Verenigde Koninkryk, Duitsland, Frankryk, Rusland en China om die sogenaamde kernverdrag of die gesamentlike omvattende aksieplan (JCPOA) te laat vaar.
Hy gaan die Noord-Atlantiese Verdragsorganisasie (Nato) ook versoek om meer betrokke te raak in die Midde-Ooste.
Hoekom is die ou so oranje?
Wel Koos, hy kan maar oranje wees of pienk, solank hy nie lyk soos afrika se presidente nie en sal ek van hom hou!!!
Hy is n yster en gee nie om wie van my wil verskil nie.
Hy drink net Oros
Trump is oranje, Soleimani is rooi….
Anton, stem saam met jou. Hy is die enigste president wat standpunt inneem en daarby hou. Byvoorbeeld: Ramaphosa, geen beurtkrag tot 17 Januarie nie, dis vandag die 9de Januarie. Dit se alles.